موباحیثه لره سبب اولان یئنی سئچکی قانون لاییحه‌سی عراق پارلامئنتینده تصدیق‌لنه‌رک قوه‌یه مینیب.
عراق پارلامئنتی‌نین یایدیغی یازیلی بیاناتدا کئچیریلن ایجلاسدا یئنی سئچکی قانونونون قبول ائدیلدیگی بیلدیریلیب.
عراق-دا حکومت اورتاغی شیعه، سنی و کورد پارتیا‌لاری‌نین حاضیرلادیغی یئنی سئچکی قانونو ایله "چوخلو سئچکی دایره‌سی" سیستمیندن "قاپا‌لی سیاهی و تک سئچکی دایره‌سی" سیستمینه قاییدیلا‌جاق.
بعضی کیچیک سیاسی پارتیا‌لار و موستقیل میللت وکیل‌لری بو دوزنله‌مه‌نین حاکم پارتیا‌لارین خیرینه اولاجاغینی اساس گتیره‌رک بونا اعتراض ائدیب‌لر.
معلوم‌دور کی، سیاست‌دن ال چکن شیعه دینی و سیاسی لیدر مقتدی صدر و شیعه‌لرین ان یوکسک نفوذو اولان آیت الله علی سیستانی ده سئچکی قانونوندا کئچمیشه قاییتماغا اعتراض ائدیب‌لر.
خاطیرلاداق کی، عراق-دا "چوخ دایره‌لی سئچکی بؤلگه‌سی" سیستمی ایلک دفعه 2021-جی ایل اوکتبرین 10-دا کئچیریلن سئچکی‌لرده تطبیق ائدیلیب.
بو سیستم ایله خصوصیله ایرانین دستکلدیگی شیعه پارتیا‌لار سس ایتیردی.
عراق-ین پایتاختی و گونئی ایالت‌لرینده بو سئچکی قانونونا اعتراض آکسیا‌لاری کئچیریلیب.
